
   Iktatószám: 
109/2016
Fő u. 80.

dr. Virányiné dr. Reichenbach Mónika 
polgármester asszony részére

Tárgy: kérelem telephely létesítésre
Tisztelt Polgármester Asszony!

A Nagycsaládosok Országos Egyesülete szeretne az EU-s pályázatok miatt telephelyet létesíteni Pázmándon. A telephelyet minimum 2 évre szeretnénk kérni és legkorábban 2016. február 3.-tól. 
A pályázat amelyen Egyesületünk indulni szeretne a családok életét szeretné segíteni, közösségépítés, munkaerő piacra való visszatérés, családi életre nevelés tekintetében. 

Azzal a kéréssel fordulok Önhöz, hogy szíveskedjen lehetőséget biztosítani Egyesületünknek Pázmándon telephely létesítésére.
Köszönettel,
Székely Hajnalka

elnök
Bérleti szerződés

(egyesületi telephely célját szolgáló helyiségre)

Mely létrejött a

Nagycsaládosok Országos Egyesülete, NOE (a továbbiakban: Bérlő)

Cím: 1056 Budapest, Március 15. tér 8.

Bírósági bejegyző végzés: Pk.60107/1989
Adószám: 19024471-1-41
Bankszámlaszám: OTP 11705008-20109369
Képviselő neve: Székely Hajnalka

és

Pázmánd Község Önkormányzata

Cím: 2476. Pázmánd, Fő utca 80.

Adószám: 15362993-2-07

Bankszámla szám: 57800019-10057096

Képviselő neve: dr. Virányiné dr. Reichenbach Mónika polgármester (a továbbiakban: Bérbeadó)

együttesen: a Felek között az alábbi tartalommal.
1. Bérbeadó bérbeadja, Bérlő telephely céljára bérbeveszi Pázmánd Község Önkormányzat, Bérbeadó kizárólagos tulajdonát képező Hét Forrás Művelődési Ház (címe: 2476. Pázmánd, Fő utca 66, 781. helyrajzi szám) ingatlanát a bérlő által megtekintett állapotban. Bérlő kijelenti, hogy az ingatlant alapszabályában rögzített tevékenységével kapcsolatban telephelyeként kívánja használni. Bérbeadó kijelenti, hogy külön írásbeli engedéllyel a Bérlő részére hozzájárulást ad ahhoz, hogy 2016.02.03-tól a bérleményt a bérlő telephelyeként feltüntethesse. 

2. Bérlő a bérleményért az 1. pontban megjelölt időponttól kezdődően havonta egyösszegben, minden hó 10. napjáig bruttó 10.000 Ft, azaz tízezer forint bérleti díjat köteles fizetni Bérbeadónak. 

3. A felek megállapodnak abban, hogy a bérleti díj tartalmazza a bérlemény használatával kapcsolatos valamennyi rezsi jellegű költséget, a bérlőt a bérleti díjon felül a bérbeadó vonatkozásában semminemű fizetési kötelezettség nem terheli.

4. Bérlő felelősséget vállal a bérlemény rendeltetésszerű használatáért, és az irodai használat által megkívánt tűzrendészeti szabályok betartásáért. Az okozott kár megtérítésére kötelezettséget vállal. Az ingatlannal kapcsolatban felmerülő mindenfajta javítási, korszerűsítési és felújítási munkák költsége a Bérbeadót terheli.

5. Jelen szerződés határozatlan időre szól. Szerződő felek 60 nap felmondási időben állapodnak meg. Rendkívüli felmondásra van joga a Bérbeadónak abban az esetben, ha a Bérlő a bérleti díj fizetésével 30 napot meghaladóan késlekedik.

6. Amennyiben a bérleményben végzett tevékenység folytatásához engedély szükséges, annak megszerzése a bérlő feladata. Bérlő kizárólag saját célra használhatja a bérelt telephelyet, másnak albérletbe nem adhatja, bármilyen eltérő célra történő hasznosítást csak Bérbeadó külön engedélyével folytathat.

7. Bérbeadó a Bérlő tevékenységéért semmilyen felelősséget nem vállal, és a jelen szerződéssel létrejött jogviszony megszűnésével másik telephelyet nem biztosít.

8. Jelen szerződésben nem szabályozott kérdésekben a Polgári Törvénykönyv, illetve a lakások és helyiségek bérletére, valamint az idegenítésükre vonatkozó egyes szabályokról szóló 1993. évi LXXVIII. törvény rendelkezései az irányadók.

9. Szerződő felek kijelentik, hogy egymással kapcsolatos vitájukat elsősorban peren kívül próbálják rendezni, ennek eredménytelensége esetére kikötik a székesfehérvári Bíróság kizárólagos illetékességét. 

Pázmánd, 2016. február 3.

